ઉનાના પાલડી અને સૂત્રાપાડાના કણજોતર ગામના બે માછીમારોને પાકિસ્તાન સરકારે જેલ મુક્ત કરવાનો નિર્ણય લીધો છે. જેના પગલે આ બન્ને માછીમારો શુક્રવારે વાઘા બોર્ડરે પહોંચી જશે. ત્યારબાદ માદરે વતન જવા નીકળશે. સંભવત રવિવારે આ સાગરખેડૂનું પરિવાર સાથે મિલન થશે. ઉનાના પાલડી અને સૂત્રાપાડાના કણજોતર ગામના બે માછીમારોને પાકિસ્તાનની સિક્યુરીટી એજન્સી ૨૬એપ્રિલ-૨૦૧૭ના રોજ ઉઠાવી ગઈ હતી. દરમિયાન પાલડી ગામના માછીમાર દાનાભાઈ અરજણભાઈ ચૌહાણને કેન્સર થયું હોવાનું તબીબી તપાસમાં ખૂલ્યું હતું.